b'\n_START_ARTICLE_\nMathematica\n_START_SECTION_\nUporaba\n_START_PARAGRAPH_\nIzvorna koda se vna\xc5\xa1a v okvirje, imenovane Bele\xc5\xbenica (Notebook). V primerjavi z obi\xc4\x8dajnimi programskimi jeziki lahko vsebujejo tudi posebne matemati\xc4\x8dne znake. Interpeter izvr\xc5\xa1i kodo praviloma takoj po vnosu. Rezultat in morebitne napake so tako takoj opazni. Lahko pa se koda tudi prevaja, kadar je to za\xc5\xbeeleno. Mathematica obstaja za naslednje operacijske sisteme: Linux, MacOS, MS-DOS, Next, OS/2, Unix, VMS in MS Windows. Prilagojena je potrebam znanstveno-raziskovalnega dela, \xc4\x8deprav se uporablja tudi v gospodarskih ustanovah. Razen osnovnih ra\xc4\x8dunskih operacij, odvodov, integralov, sistemov ena\xc4\x8db, dela z matrikami in numeri\xc4\x8dnih izra\xc4\x8dunov s poljubno natan\xc4\x8dnostjo je dodana \xc5\xa1e mno\xc5\xbeica posebnih funkcij za razli\xc4\x8dna podro\xc4\x8dja matematike (na primer za kombinatoriko).\n_START_SECTION_\nZgled izra\xc4\x8duna\n_START_PARAGRAPH_\nSpodnji zgled prikazuje izra\xc4\x8dun srednje vrednosti zaporedj na tri na\xc4\x8dine. V interaktivnem na\xc4\x8dinu Mathematika \xc5\xa1tevil\xc4\x8di vnose in izpise ter neposredno prikazuje rezultate._NEWLINE_Dolo\xc4\x8ditev zaporedja: _NEWLINE_ In[1]\xc2\xa0:=  MojiPodatki = Range[8]    _NEWLINE__NEWLINE_ Out[1] = {1, 2, 3, 4, 5, 6, 7, 8}         _NEWLINE_Uporaba Mathematica-ine funkcije: _NEWLINE_ In[2]\xc2\xa0:=  Mean[MojiPodatki]         _NEWLINE__NEWLINE_ Out[2] =  9/2                             _NEWLINE_ Uporaba funkcij za delo z zaporedji:  _NEWLINE_ In[3]\xc2\xa0:=  Plus@@MojiPodatki / Length[MojiPodatki]  _NEWLINE__NEWLINE_ Out[3] =  9/2                             _NEWLINE_ Proceduralni pristop:  _NEWLINE_ In[4]\xc2\xa0:=  vsota = 0                 _NEWLINE__NEWLINE_ Out[4] =  0                               _NEWLINE__NEWLINE_ In[5]\xc2\xa0:=  For[ j=1,j <= Length[MojiPodatki], j++, vsota += MojiPodatki[[j]]  ]                             _NEWLINE__NEWLINE_ In[6]\xc2\xa0:=  vsota / Length[MojiPodatki] _NEWLINE__NEWLINE_ Out[6] =  9/2'